Twee aanvalle in twee dae in Zeerust | Maroela Media
Twee aanvalle in twee dae in Zeerust
'n Bejaarde vrou is verkrag en 'n boer geskiet tydens 'n plaasaanval Maandag op 'n plaas naby Zeerust. Dit volg skaars 'n dag nadat 'n afgetrede laerskoolhoof in sy huis in die dorp doodgeskiet en sy vrou aangerand is.
Sersant Kealeboga Molale, 'n polisiewoordvoerder van Noordwes, het aan Maroela Media gesê Maandagaand se voorval het omstreeks 19:00 plaasgevind nadat twee aanvallers die egpaar in hul huis oorweldig het.
"'n Boer (68) is tydens die voorval in sy hand geskiet, hy het ook erge kopbeserings opgedoen nadat hy met 'n flitslig aangerand is," het Molale gesê.
Volgens Molale het een van die aanvallers die boer se vrou (72) verkrag voor hulle met van die huisgoedere gevlug het.
"Die man is in 'n ernstige toestand na die Zeerust-hospitaal gehaas, waarna hy na die Peglarae-hospitaal in Rustenburg oorgeplaas is."
Die polisie ondersoek 'n saak van huisbraak en verkragting. Die twee verdagtes is nog nie in hegtenis geneem nie.
Maroela Media het Maandag berig Sollie Botha (71), 'n oud-skoolhoof van Laerskool Zeerust, is Sondagoggend in die vroeë oggendure tydens 'n huisrooftog doodgeskiet. Sersant Kelebogile Moiloa, 'n polisiewoordvoerder, het Maandag aan Maroela Media gesê Botha en sy vrou is Sondagoggend omstreeks 01:00 deur vier mans in hul huis oorval en aangerand. Botha is in sy kop geskiet en sy vrou Elsa is vasgemaak op haar bed aangetref. Lees meer hier.
Volgens 'n inwoner in die dorp is dit ongewoon dat soveel wrede aanvalle so kort na mekaar plaasvind. "Daar was wel onlangs 'n plaasaanval in die gebied," het Bianca Booysen gesê.
Video: Hier is die 25 bestes in die soeke na die Grootste Liedjie
Ek het dit al gesê en sê dit weer. Ons Volk gaan nie van hierdie verderflike pes wat ons teister genees alvorens ons nie as Volk saamstaan en n dag van verootmoediging uitroep nie. As ons SY naam in nederigheid aanroep en al ons swakhede en sondes voor Hom bely sal HY ons aanhoor.
Vergeet net een dag van afsprake, deals doen, gym, werk, Bokke, Sharks, rentekoerse, wisselkoerse, agterstallige rekenings en 7de Laan
Ek het niks teen 10 Okt. se Rooiballonvedtog nie, dis dalk die begin van dinge. Maar dit alleenlik gaan ons nêrens bring nie.
2 Kronieke 7 vers 14 As my volk, oor wie my Naam uitgeroep is, hulle verootmoedig (1) en bid (2) en my aangesig soek (3) en hulle bekeer'van hulle verkeerde wee (4) DAN SAL EK uit die hemel hoor en hulle sonde vergewe (1) en hulle land genees (2) Kan God dit nog duideliker stel ? Hy verwag dit van ons – veral vandag en veral in Suid Afrika Wanneer gaan ons luister en dit DOEN ?! Daar is sekerlik nog mense wat die gelofte van 16 Desember onthou – Is daar nie aan God belowe dat AL DIE NAGESLAGTE… Lees meer »
Ons het Sondag 'n verootmoedigingsdag gehou, maar ongelukkig was dit nie vir my bevredigend nie – die diens was tog so polities korrek, en mag ons tog net nie op tone trap nie, want dan tree ons nie meer Christelik op nie.
@Marthie, ek stem. En ek dink ons mense ook nie meer Godvresend nie. Ons maak beloftes aan God, en 'vergeet' later daarvan.
Hoeveel ouers kom nog die doop-belofte na? Die kinders word gedoop, of ingeseën, en daarna sien nie ons of ons kinders weer die binnekant van 'n kerk nie.
Nee, want ons het Saterdagaand te lekker partie gehou, en nou is ons te moeg om net 'n uur in die Here se Huis te spandeer. Sondae is mos vir laat slaap .Ons praat soms met God asof hy ons 'speelmaat' is. Wat verwag ons dan?
Ek verstaan nie dat mense so maklik sê ons moet net bid en alles sal reg wees nie. Verstaan my mooi, niks fout met bid tot God nie, maar deur sulke stellings te maak insinueer die mense dus dat almal wat tot dusver vermoor is in hierdie land nie tot God gebid het nie???? Word wakker mense, ons is op aarde waar die satan in beheer is. God se plan vir ons is die ewige lewe – ons kan nie net aanvaar dis die antwoord nie, want ek is seker 99% van al die vermoorde boere en bejaardes in die… Lees meer »